|  |
| --- |
| **Мемлекеттік тілді өзге ұлт өкілдеріне үйретуде жаңа инновациялық технологияларды қолданудың тиімділігі** |
| **Ақтөбе қаласы,**  **№ 26 орта мектебінің қазақ тілі мен әдебиеті пәнінің мұғалімі Конисбаева М.А** |

|  |
| --- |
| *Мақалада білім беру үдерісінде қолданылатын барлық әдістер мен технологияларды түгелдей жаңаруын жүзеге асыратын смарт-технологияны пайдалана отырып, оқытудың жаңа түрі-смарт-оқулықты жасау арқылы оқушыларды белсенділікпен, шығармашылықпен жұмыс жасауға баулу әдісі көрсетілген*  Бүгінде оқыту сапасын арттыру басты назарда болып отыр. Оқыту сапасы мақсат пен нәтиженің арасалмағы, мақсатқа жетудің өлшемі болып табылады. Бұл анықтамадан оқушылар алдына қойылған мақсатты және олар қол жеткізген нәтижені бірдей бірлікте өлшей алуды үйрену қажеттілігі аңғарылады. Бұдан басқа орташаландырылған емес, жеке тұлғалық сипаты бар, оқыту үрдісінде әр баланың ілгерілеуін көруге мүмкіндік беретін, қажетті басқарушылық мәліметтерді алуды қамтамасыз ететін технология таңдау қажет. Оқытудың бірізді бағдарлануының негізі жедел кері байланыс болып табылады. Соған сай оқытудың технологиялық тәсіліне төмендегідей талаптар қойылады:   * мақсаттар қою және оны мүмкіндігінше нақтылау, оқу мақсаттарын оның нәтижеге жетуі бағдарланатындай етіп анықтау; * оқу материалдарын дайындау мен барлық оқытудың барысын оқу мақсаттарына сай ұйымдастыру; * қойылған мақсаттарға қол жеткізуге бағытталған күнделікті нәтижені бағамдау, оқытуды түзету; * нәтижені қорытынды бағамдау.   Мұғалім оқытудың берік нәтижелеріне технологиялық тәсілмен қол жеткізу арқылы өзінің педагогикалық шығармашылығына, оқушылардың дамуына көбірек көңіл бөле алады.  Оқу үрдісін технологиялық құрылымдауды түсінудің кілті нақты қойылған мақсаттарға жүйелі түрде бірізділікпен бағдарлану болып табылады. Педагогикалық технологияда мақсаттар қою тәсілдері нәтижелілігімен ерекшеленеді. Оқыту мақсаттары оқушылардың әрекеті арқылы көрсетілген оқыту нәтижелері арқылы тұжырымдалып, әрі мұғалім немесе кез-келген сарапшы нақты тани алатын болу керек.  Интерактивті смарт-оқулықтың концептуалды негізі- жеңіл әрі тез жобалауға болатын, әр оқушыға сәйкестеп баптауға болатын және оқу қызметінің ерекшеліктеріне, деңгейіне сәйкес әртүрлі ғылыми білім көздерінің, ақпараттық-оқу материалдарының, мультимедиялық ресурстардың (аудио, графика, видео) көптеп болуы болып табылады.  Смарт-оқулық –бұл түйін сөздері және қосымша қолжетімді электронды материалдары бар, сонымен қатар оқушының өз қолымен дәптерге түсірген қажетті оқыту ресурстарына сілтеме ақпараты бар қолдан жасалған жоба-сызба (конспект-шаблон-әдістемелік нұсқаулық). Мұғалім оқу материалын (смарт-оқулықты құру) ұсынудың әр түрлі мүмкіндігін пайдалана отырып, материалды түрлендіріп сипаттай да алады: оқу материалының объектілерінің орнын ауыстыруға (конспект шаблонындағы бағандарды), оқушылардың өздерін қатыстыра отырып түстермен жұмыс істеуге және т.б.  Смарт-оқулықты құрудың мақсаты- мұғалімнің заманауи технологияны үнемі үздіксіз қолданыста ұстауы, сонымен қатар оқушылардың білім сапасын арттыру, әрбір оқушының өзін-өзі дамытуға және табысты дамуына қажетті жағдайын жасау [2,3].  Смарт-оқулықпен оқытудың негізгі мақсаты -білім және  жаңа технологияны пайдаланудың тәжірибелік дағдысын беру. Мультимедиямен, шығармашылықпен байланысқан сандық және интерактивті технологиялар жаңа білім технологияларын толығырақ ашатын жаңа педагогикалық құрал болып табылады. Осы технологиялардың дамуының үстем үрдісі оқушылардың жаңа мүмкіндіктер арқылы өзіндік жұмыстарының көлемінің ұлғаюы және сонымен қатар сыныпта мұғалімнің қызметінің шығармашылық компонентінің өсуі болып табылады. Осы үрдістің дамуының арқасында мұғалімнің қызметінде біртіндеп қозғалыс болады, яғни ауызша білімді беруден оқушылармен талқылау әдісіне ауыса бастайды және көптеген әдеттегі сыныптық сабақтан сыныптан тыс іс-шараларға ауысады. [6]. Осындай сандық, соның ішінде әлеуметтік желі технологияларын пайдаланып, смарт-оқулық құра отырып, сабақты сапалы әрі тиімді жаңа технологияға негіздеп өтуге болады.  І кезең. Сыныпта оқулықты (электронды оқулықты, интернетті, ютуб, әлеуметтік желілерді пайдалануға болады) немесе мұғалімнің дайындаған материалын құжат-камера (документ-камера) арқылы көрсете отырып, алғашқы ұғымдармен танысу. Кіріспені меңгеру. (Құжат-камера-құжаттағы (мөлдір емес және мөлдір денелердегі) бейнелерді, тіпті үшөлшемді денелерді де экраннан үлкейтіп көрсетуге арналған құрылғы).  2-кезең. Материалды терең меңгеру үшін топпен талдауға көшу және нақты мақсатқа жету үшін қысқаша түсінік (конспект) жазу (смарт-оқулық құру). Қашықтан оқыту арқылы талдауды әлеуметтік желілердің көмегімен (электронды пошта, фейсбук, твиттер, вацап, т.б) жүргізуге болады.  3-кезең. Интерактивті тестілеу құралдарының көмегімен нәтижесін алу.  Мақсатқа  сабақтың басында көңіл аудару керек. Мұғалім ешқандай конспект, презентация, т.б дайындамайды, тек оқушының білім қажеттілігі мен қызығушылығын оятатын, тұрақты таным қажеттілігін қалыптастыратын, білім мен дағдыларды меңгеруге баулитын мақсатқа жету жоспар-сызбасы ғана болады.  Сабақты жоспарлау кезінде ең бастысы жаңа тақырыпты енжар қабылдайтын емес,  оқушылардың жоғары белсенділігін оятатын ұйымдастыру  түрін таба білу керек.  Егер игеру кезеңінде оқу материалы дұрыс таңдалынса, демек ол талдау кезеңінде үлкен қызығушылықпен тереңірек меңгеріледі. Олай болса меңгеру кезіндегі тексерудің өзі тексеру емес, өзіндік жұмыстың белгілі бір кезеңі болып табылады.  Интерактивті тестілеу жүйесінің арқасында оқу материалын қаншалықты меңгергендіктерінің  диаграммалық пайыздық қатысы шығады. Электрондық журнал болған жағдайда әрбір оқушыға қатысты сабақтың форматы өзгереді, яғни сыныпқа, оның ерекшелігіне, қабілетіне және т.б қарай динамикалық түрде болуы мүмкін.  Оқушылардың құрамына қарай материалды меңгертудің кезеңдері өзгеруі де мүмкін. Яғни, алдымен талдау, содан кейін алғашқы ұғыммен танысу болуы да мүмкін. Материалды игеруді диалог түрінде де, яғни бірінші және екінші кезеңдерді біріктіре өткізуге болады. Осының арқасында смарт-оқулық қарқынды құрылады (үлгі-конспект-әдістемелік құрал). Осындай  білім беру жүйесінің көмегімен күрделі зертханалық және тәжірибелік жұмыстардың  да интерактивті түрде өтуі қамтамасыз етіледі. Жұмыстарды орындау барысында оқушылар өздерінің көзқарастары бойынша тәжірибелердің алғашқы параметрлерін өзгерте алады, бақылай алады, сәйкесті қорытындысын шығара алады [4].  Дербес смарт-оқулықты пайдалану кезінде жұмысты орындау кезеңдерінде және берілгендерді өзгерту (қосымша материалдар қолданылады: жұмыс парақтары, толтыру кестелері, сызбалар және т.б) кезеңдерінде уақыт біршама қысқарады. Осындай оқыту кезінде өзін өзі бағалау жоғары және орта дайындық деңгейін көрсетеді, себебі оқыту процесі үлкен жайлылықта өткізіледі. Осы білім картасы түріндегі электрондық ресурстармен оқыту оқиғасының сызбасы оқыту тиімділігінің жетістігіне алып келеді және мынадай қасиеттерге ие болады:  икемділік- ресурстарды жылдам өңдеу  мүмкіндігімен қамтамасыз ету; оқытудың жеке сызбасының болуы, яғни оқу элементтерінің топтамасынан әрқайсысына арналған жеке бағдарлама құру мүмкіндігі; оқыту элементтерінің басқа ашық ақпараттық ресурстармен кіріктірілгендігі; контенттің жариялылығы; курстың оқыту элементтерінің интерактивтілігі; мультимедиялық технологияларды максимум қолдану; оқытушы мен оқушының арасындағы кері байланыс;  тиімді коммуникациямен, оқушылардың бір-бірімен және оқытушымен жобалық технологияға негізделген ынтымақтастығын қамтамасыз ететін оқыту элементтерінің бар болуы; әлеуметтік желілердің заманауи сервистерінің комегімен коммуникациямен қамтамасыз ету (5)  Айтарлықтай табысты идеяны жүзеге асыруда мұғалім, әдетте келесідей негізгі қиындықтармен кезігеді: оқыту нәтижелерін әрекет тіліне қандай тәсілдермен ауыстыруға болады және бұл ауысудың бір мағыналылығына қалай қол жеткізуге болады? Бұл проблемалар екі түрлі жолмен шешіледі: біріншісі, педагогикалық таксономия жүйесі арқылы мақсаттар жүйесін нақтылау, екіншісі таксономия арқылы мұғалім анықтығы жеткіліксіз ойларды оқыту мақсаттарының мейлінше анық, нақты тіліне ауыстыра алады. Таксономия - белгілі бір критерийлер мен ұстанымдар бойынша объектіні жүйелеу, топтастыру немесе жіктеуді, жүйелеу және нақты құрылым бойынша реттілікпен орналастыру  Оқушылардың өзіндік жұмысын ұйымдастыруда педагогикалық бағдарламалық құралдардың маңызды ерекшелігі - жайлы психологиялық жұмыс тәртібімен қамтамасыз ету, оқу материалын  тиімді темппен жүргізу, оқыту жүйесінде достық қарым-қатынас,  оқу материалын меңгертудің  түрлі деңгейіне бағытталғандығы және т.б  болып табылады.  Сондықтан смарт-оқулықты құру үшін оқытушыға материалды өзекті етсе, оны сапасына қарай бағалау критерийлеріне сәйкес ұсынса, қажетті оқыту элементтерін қосса және әрбір оқушының жеке оқу сызбасын  сызса, оқушылардың оқудағы жетістіктерін бағалаудың жеке критерийлерін ойластырса және оларда ХХІ ғасыр дағдысының қалыптасуын қамтамасыз етсе жеткілікті.  Ұсынып отырған жұмысқа оқушының тікелей қатысуы пәннің кез келген тақырыбын оңай әрі жылдам қабылдауын мүмкін етеді. Өйткені үнемі жұмыс алаңында тұратын көрнекі материал оңай есте сақталады. Бұл оқушы мен оқытушының арасындағы кері байланысты орнатуға мүмкіндік береді. Ал дұрыс емес не толық емес материалдың  өзі толық қабылданбайтыны, демек толық есте қалмайтыны да белгілі.  Сабақты мультимедияның, компьютердің көмегімен өту пәнді меңгеруде оқушының танымдық қызығушылығын, оқу процесінің сапасын арттырады. Ақпараттық-коммуникациялық технологиялар білім кеңістігінің бірлігін сақтауға, оқушының танымдық қызығушылығын күшейтуге, жалпы алғанда қашықтықтан оқыту жүйесіне ықпал етеді. Сонымен смарт-оқулық –бұл дайын конспект не материал емес, ол оқушының жұмыс дәптерінде  өз қолымен динамикалық түрде өзгертіп отыратын (электронды немесе қағаз түріндегі) жаңа дүние.  Қазіргі заманда ақпараттық қоғамда адамның өзіндік ойлауы, әрекетке шығармашылық тұрғыдан қарап, ыңғайлы жол таба білуі маңызды болып табылады. Соның нәтижесінде интеллектуалды экономика қалыптасып, технологияның қарқынды дамуына мүмкіндік туып отыр. Орта білім беруде оқушылардың өздігінен дербес білім алуына басымдық берілсе, біліктілік арттыру жүйесінде қашықтықтан оқыту, корпоративті оқыту кеңінен қанат жайды. Олай болса  ендігі міндет — сол алған білімнің адамға қызмет етуіне мүмкіндік беретін смарт-оқыту ортасын дамыту болып табылады.  **Пайдаланылған әдебиеттер:**   1. Ералиева М. Оқытудың қазіргі технологиялары / М. Ералиева // Бастауыш мектеп. – 2006. 2. Тихомирова, Н. В. Глобальная стратегия развития smart -общества. МЭСИ на пути к Smart университету [Электрондық ресурс] / Н. В. Тихомирова // Smart Education. — Режим доступа: \www/URL: http://smartmesi.blogspot.com/2012/03/ smartsmart.html. — 22.03.2012. 3. Тихомиров, В. П. Мир на пути к смарт обществу [Электрондық ресурс] / В. П. Тихомиров. — Режим доступа: \www/ URL: http://meforum.ru/upload/iblock/982/9822ab64e20526 3119d6568e24dc4292.pdf 4. Система интерактивного тестирования: общая характеристика и использование в учебном процессе [Электрондық ресурс] // Компания «СМАРТ. Интерактивные Технологии и Системы». — Режим доступа: \www/URL: http://intis. com.ua/index.php/ru/poleznyematerialy/stati/154sistemainteraktivnogotestirovaniyaobshchayakharakteristikaiispolzovanievuchebnomprotsesse 5. Измерение информационного общества [Электрондық ресурс] // Международный союз электросвязи. — 2012. — Режим доступа: \www/URL: http://www.itu.int/dms\_pub/ itud/opb/ind/DINDICTOI2012SUMPDFR.pdf 6. Возможности создания и использования интерактивных мультимедийных учебных материалов с помощью технологий SMART [Электрондық ресурс] // Компания «Литер». — Режим доступа: \www/URL: http://leater.com/RU/ publications/10364/. — 30.03.2011. |